 Polisi ambayo imeshashuka dimbani mara 11 inashika nafasi ya pili kutoka mkiani ikiwa na pointi saba.Katika mchezo huo uliofanyika juzi Uwanja wa Amaan, Polisi itapaswa kujilaumu kutokana na kupoteza nafasi nyingi za wazi walizokuwa wakitengeneza mara kadhaa, lakini walishindwa kuzitumia vyema washambuliaji wake.Jang’ombe Boys bao lake hilo liliwekwa kimiani na Twalib Ali dakika ya 54 ikiwa ni dakika moja tu baada ya timu hiyo ilipofanya mabadiliko ya kumtoa Machano Burhani na kumuingiza Abrahman Othman Chinga.Ushindi huo wa Boys umewawezesha kufikisha pointi 16 na kuvuka hadi nafasi ya tano kutoka ya 11 ya msimamo wa ligi hiyo inayoongozwa na JKU yenye pointi 28.